Diari Oficial de la Generalitat Valenciana


Sumari del DOGV 5220, del 16-03-2006 (2006/2801)

Bases per a la provisió mitjançant concurs oposició lliure d'una plaça de peó de servicis diversos, vacant en la plantilla de personal laboral de l'Ajuntament de Quatretonda.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5220

Data del DOGV
:   16-03-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/2801


Data del document
:   01-03-2006

Organisme emissor
:   Ajuntament de Quatretonda

Tipus de document
:   Bases

Descriptors 

:   * Quatretonda
    * administració local
    * concurs administratiu
    * personal de serveis

Bases per a la provisió mitjançant concurs oposició lliure d'una plaça de peó de servicis diversos, vacant en la plantilla de personal laboral de l'Ajuntament de Quatretonda. [2006/M2801]  
De conformitat amb l'oferta d'ocupació pública aprovada per Resolució de l'Alcaldia número 87, de 31 de març de 2005, publicada en el Boletín Oficial del Estado de data 9 de maig de 2005, esta Alcaldia, mitjançant Resolució número 34, de 21 de febrer de 2006, fent ús de les atribucions que li conferix l'article 21.g) de la Llei 7/1985, de 2 d'abril, Reguladora de les Bases de Règim Local, i l'article 5 del Reial Decret 896/1991, ha resolt convocar el procés selectiu per a la provisió d'una plaça vacant de personal laboral de l'Ajuntament, peó de servicis diversos, i aprovar les següents bases que han de regir la convocatòria:  
Bases per a la provisió mitjançant concurs oposició lliure d'una plaça de peó de servicis diversos, vacant en la plantilla de personal laboral de l'Ajuntament de Quatretonda.  
Primera. Objecte de la convocatòria  
És objecte de la present convocatòria de proves selectives, la provisió d'una plaça d'operari de servicis diversos, inclosa en l'oferta d'ocupació pública de 2005, aprovada per Decret d'Alcaldia 87/05, de 31 de març de 2005, publicada en el Boletín Oficial del Estado el 9 de maig de 2005 (BOE núm. 110).  
Esta plaça està classificada dins de la plantilla de personal laboral en categoria assimilada al grup E, i dotada de les retribucions bàsiques per al grup E i les que corresponen de conformitat amb la legislació vigent i acords municipals.  
El sistema selectiu serà el de concurs oposició per torn lliure.  
Segona. Contingut de la plaça: funcions a realitzar   
Són funcions o comeses del lloc de treball a cobrir les corresponents a les que genèricament figuren en la Resolució de 4 de juny de 1996 (DOGV núm. 2.774, de 20.06.1996) a les places definides com a peó de servicis diversos, i de manera especial es definixen en les comeses següents:  
. Efectuar l'aplicació de les capacitats físiques i intel·lectuals a l'execució de les obres públiques i de manteniment de béns municipals demanials i aplicats a servicis públics locals.  
. Aplicar els mitjans instrumentals per a la consecució dels fins predeterminats, per disposar de coneixements d'eines i materials que s'utilitzen en el servici.  
. Complir les ordres dictades per l'oficial corresponent o, si és el cas, regidor delegat o Alcaldia, relatives a comeses pròpies del lloc de treball, realitzant aquelles tasques o servicis que li siguen assignades, relacionades amb la missió pròpia del lloc que exercix.  
. En matèria de jardineria, regar, podar, netejar zones enjardinades i parcs, i traslladar restes al punt autoritzat d'abocament, conduint el vehicle autoritzat per a este fi.  
. Com a comeses complementàries, per integrar-se en el conjunt del personal adscrit a servicis de manteniment de béns i immobles de titularitat municipal, haurà de participar en el manteniment d'edificis i instal·lacions municipals, realitzar xicotetes reparacions que no requerisquen intervenció d'especialista, col·locar béns propis de mobiliari urbà, segar gespa en instal·lacions esportives, pintar o emblanquinar parets i murs, efectuar reserves d'ús d'instal·lacions esportives, netejar dependències en casos determinats que no corresponga a l'empresa contractista i totes les altres de prestació dels servicis públics locals.  
. Manteniment i conservació de les instal·lacions afectes al servici; les relatives als servicis funeraris.  
. La jornada laboral serà de 37,5 hores/setmana.  
. L'horari de treball s'ajustarà, en tot cas, a l'organització establida pel responsable del servici en funció del destí que ocupen, i per una dedicació segons la jornada habitual del treball en el sector a què corresponga o el conveni col·lectiu.  
Tercera. Requisits dels aspirants  
Per a prendre part en esta oposició, els aspirants hauran de complir les condicions següents:  
1. Ser espanyol o posseir la nacionalitat d'algun dels països pertanyents a la Unió Europea (en este últim cas ha de dominar-se l'idioma castellà, podent ser objecte de prova específica).  
2. Tindre complits 18 anys d'edat, i no excedir aquella en què falten menys de 10 anys per a la jubilació forçosa per edat.  
3. Estar en possessió del permís de conduir tipus B/tractor.  
4. No patir cap malaltia ni defecte físic que impedisquen l'exercici de les corresponents funcions.  
5. No haver sigut separat per mitjà d'expedient disciplinari del servici a l'estat o administració local o autonòmica, ni trobar-se inhabilitat per a l'exercici de les funcions públiques.  
Totes les condicions enumerades hauran de complir-se pels aspirants el dia en què finalitze el termini de presentació d'instàncies.  
Quarta. Presentació d'instàncies  
Les instàncies de sol·licitud per a prendre part en el procediment selectiu, en què els aspirants faran constar que coneixen i accepten les bases i que complixen els requisits indicats en la base tercera, es dirigiran a l'alcalde president d'esta corporació municipal, i podrà fer-se ús del model normalitzat que, a este efecte, es facilitarà de forma gratuïta a les oficines d'informació de l'Ajuntament.  
Les instàncies es presentaran en el Registre General de l'Ajuntament de Quatretonda o en qualsevol de les formes que disposa l'article 38 de la Llei 30/1992, de 26 de novembre, durant el termini de 20 dies naturals, a comptar del següent al de la publicació de l'extracte corresponent de la convocatòria en el Boletín Oficial del Estado.   
Les instàncies aniran acompanyades obligatòriament, per a poder ser admés al procés selectiu, de la fotocòpia compulsada del document nacional d'identitat i del justificant de pagament de drets d'examen, els quals s'establixen en la quantitat de 15 euros.   
Expirat el termini de presentació d'instàncies, mitjançant una resolució de l'Alcaldia s'aprovarà la llista d'aspirants admesos i exclosos. La dita resolució es publicarà al tauler d'anuncis de l'Ajuntament, i es concedirà un termini de 10 dies perquè els aspirants exclosos esmenen els defectes. No obstant això, els errors de fet podran esmenar-se en qualsevol moment, d'ofici o a petició de l'usuari.  
Transcorregut tal termini sense que s'haja formulat cap reclamació, s'entendran definitives les dites llestes, o en cas que se'n presente, l'Alcaldia dictarà una resolució sobre les reclamacions formulades.  
En la resolució per la qual s'aproven les llistes, es determinarà el lloc, data i hora de la celebració dels exercicis de l'oposició.  
Cinquena. Tribunal qualificador   
El tribunal qualificador estarà compost pels següents membres, tots ells amb veu i vot:   
President: l'alcalde president de l'Ajuntament o regidor en qui delegue.  
Vocals:  
. Un representant de la Generalitat Valenciana.  
. Representant del personal laboral de l'Ajuntament designat pel Comité d'Empresa (representant sindical).  
. Un empleat municipal designat per l'alcalde, i que posseïsca una titulació igual o superior a la requerida per al lloc de treball a proveir.  
. Arquitecte tècnic municipal.  
. Regidor designat per l'Alcaldia.  
Secretari: el de la corporació o funcionari en qui delegue.  
La composició del tribunal serà predominantment tècnica i els vocals hauran de posseir titulació igual o superior a l'exigida per a l'accés a la plaça convocada, i no podran formar-ne part els qui en els cinc anys anteriors a la publicació d'estes bases hagen realitzat tasques de preparació d'aspirants a proves selectives d'accés a l'administració pública.  
Les resolucions per les quals es nomenen els membres del tribunal qualificador faran constar, necessàriament, la designació dels corresponents suplents. La composició del tribunal qualificador es farà pública en el Butlletí Oficial de la Província de València i al tauler d'edictes de l'Ajuntament.  
El tribunal qualificador no podrà constituir-se ni actuar sense la presència, almenys de la meitat més un dels seus membres, titulars o suplents, indistintament i serà necessària la presència, en tot cas, del president i del secretari o de qui legalment els substituïsca.  
Els membres designats per a formar part del tribunal qualificador hauran d'abstindre's d'intervindre, i els interessats podran recusar-los en els casos i forma establits en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El tribunal podrà disposar la incorporació als seus treballs d'assessors especialistes quan les característiques o la dificultat de les proves així ho requerisquen, els quals col·laboraran amb el tribunal i tindran veu però no vot.  
 Als efectes del que disposa l'article 30 del Reial Decret 462/2002, de 24 de maig, el tribunal que actua en esta prova selectiva tindrà la categoria tercera de les indicades en aquell, tant respecte de les assistències dels membres del tribunal com dels seus assessors i col·laboradors.  
Sisena. Començament i desenvolupament de l'oposició   
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant en el moment de ser cridat determinarà el decaïment del seu dret a participar en esta convocatòria, per la qual cosa quedarà exclòs del procediment selectiu.  
L'ordre d'actuació dels aspirants en aquells exercicis que no puguen realitzar-se conjuntament, ve determinat per l'ordre alfabètic   
El tribunal podria sol·licitar en qualsevol moment als aspirants que acrediten la seua identitat, i amb este fi hauran d'anar proveïts del document nacional d'identitat o un altre anàleg amb validesa oficial.  
Una vegada començades les proves no serà obligatòria la publicació dels successius anuncis de celebració de la resta d'exercicis en el BOP.  
Estos anuncis hauran de fer-se públics pel tribunal al tauler d'anuncis de la corporació, amb 12 hores d'antelació al començament d'estes, si es tracta del mateix exercici, o de 48, si es tracta d'un nou exercici.   
Setena. Procediment de selecció  
7.1. Fase d'oposició  
L'oposició constarà de tres exercicis amb el contingut següent:  
Primer exercici. De caràcter obligatori i eliminatori.  
Consistirà a contestar en un temps màxim d'una hora, un test d'aptituds bàsiques (comprensió verbal, escrita i numèrica). El qüestionari contindrà un màxim de 20 preguntes amb quatre respostes alternatives, de les quals només una serà la correcta. Es puntuarà de 0 a 10 punts, i seran eliminats els aspirants que no arriben a un mínim de 5 punts. Tres respostes errònies es penalitzaran amb el valor que corresponga a una contestació correcta. Les respostes en blanc no penalitzen.  
Segon exercici. De caràcter obligatori i eliminatori.  
Consistirà en una prova escrita, amb una duració d'una hora, en què els aspirants contestaran amb respostes breus 20 preguntes breus relacionades amb els temes que s'indiquen en l'annex de les presents bases. Esta prova es puntuarà de 0 a 10 punts, i seran eliminats els aspirants que no arriben a un mínim de 5 punts.  
Tercer exercici. De caràcter obligatori i eliminatori.  
Consistirà en la realització d'una prova pràctica, a determinar pel tribunal, relacionada amb les comeses pròpies del lloc de treball. La qualificació d'este exercici serà entre 0 i 10 punts, i seran eliminats els aspirants que no arriben a un mínim de 5 punts  
7.2. Fase de concurs  
Finalitzada la fase d'oposició, es valoraran els mèrits aportats, en el moment de presentar la instància, pels aspirants que hagen superat la dita fase segons el barem següent:  
7.2.1. Coneixement del valencià  
S'acreditarà mitjançant certificats oficials expedits per la Junta Qualificadora de Coneixements de Valencià, d'acord amb la baremació següent:  
. Coneixement oral: 0,25 punts  
. Coneixement de grau elemental: 0,50 punts  
. Coneixement de grau mitjà: 0,75 punts  
. Coneixement de grau superior: 1 punt  
En el cas que un aspirant presente més d'un certificat, només es puntuarà, per una única vegada, el certificat que supose major puntuació.  
7.2.2. Experiència  
Per servicis prestats o treballs realitzats en un lloc d'igual o semblant al de la plaça convocada, a raó de 0,25 punts per mes complet treballat en l'Ajuntament de Quatretonda o en una altra administració pública, fins a un màxim de 6 punts.   
Per a la justificació s'aportarà certificació del temps de treball i funcions assignades al lloc ocupat expedida per l'òrgan competent o còpia dels contractes de treball formalitzats.  
7.2.3 Cursos de formació  
Es valoraran fins a un màxim de 3 punts els cursos de formació i perfeccionament específics relacionats directament amb la plaça convocada, impartits per organismes oficials, segons l'escala següent:  
Cursos de menys de 20 hores de duració: 0,5 punts  
Cursos de més de 20 hores de duració: 1 punt per curs  
L'acreditació de l'assistència als cursos es realitzarà mitjançant un certificat d'assistència o aprofitament.  
Huitena. Llista d'aprovats i proposta de contractació.  
Acabada la qualificació dels aspirants, el tribunal qualificador publicarà la relació d'aprovats per ordre de puntuació, que no podrà sobrepassar el nombre de places convocades, i elevarà a l'òrgan corresponent la dita relació i proposta de nomenament.  
L'opositor proposat presentarà en el Registre d'Entrada de l'Ajuntament, en el termini de 20 dies naturals comptats a partir de la publicació, la relació d'aprovats al tauler d'edictes de la corporació, els documents acreditatius de les condicions i requisits exigits en la segona de les bases, i que són els següents:  
1. Original o fotocòpia compulsada de la titulació acadèmica mínima exigida.  
2. Declaració de no haver sigut separat per mitjà d'expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
3. Certificat mèdic que acredite la capacitat física i psíquica necessàries per a l'exercici de les funcions corresponents al lloc de treball.  
Si en el termini esmentat i excepte casos de força major degudament justificats per part de l'aspirant proposat, no es presenta la documentació indicada o no complix els requisits exigits, l'aspirant no podrà ser nomenat i quedaran anul·lades totes les actuacions, sense perjudici de la responsabilitat en què haja pogut incórrer per falsedat en la instància.  
Novena. Incidències  
El tribunal qualificador està facultat per a resoldre els dubtes que es presenten i per a adoptar els acords necessaris per al correcte desenvolupament d'este procediment selectiu en tot el que no disposen estes bases.   
Deu. Recursos  
Contra les presents bases i tots els actes administratius definitius que se'n deriven podran els interessats interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.  
ANNEX  
Temari per a la realització del segon exercici  
Tema 1. La Constitució Espanyola de 1978. Estructura i principis generals. Drets i deures fonamentals.   
Tema 2. L'organització territorial de l'estat. El municipi. L'organització municipal. Òrgans de govern municipals. Funcionament. Competències.  
Tema 3. El procediment administratiu local. Normativa general.  
Tema 4. El personal al servici de l'administració local. Drets i deures.  
Tema 5. La regulació continguda en el Reglament de Policia Sanitària Mortuòria, aprovat per Decret 2.263/1974, de 20 de juliol. Disposicions generals i definicions.  
Tema 6. Llei 31/1995, de 8 de novembre, de Prevenció de Riscos Laborals.  
Tema 7. Materials i eines que han d'usar-se en els treballs d'obra, pintura, llanterneria i altres obres ordinàries de manteniment.  
Tema 8. Formigons, morter, pastes. Designació. Dosificacions. Tipus.  
Tema 9. Barandats. Tipus. Denominacions. Designacions. Tipus de rajola.  
Tema 10. Materials i eines que han d'usar-se en els treballs de jardineria. Herbicides i pesticides. Nocions de botànica.  
Tema 11. El sistema mètric decimal.  
Tema 12. Quatretonda i el seu terme. Guia de carrers, història i tradicions  
Quatretonda, 1 de març de 2006.. L'alcalde: Angel Fortuño Sentandreu.